CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2023-2024 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/36599)
  + [Valencià](/va/acuerdo/36352)






Selector de idioma

Leer

* [Español](/es/acuerdo/36660)
* [Valencià](/va/acuerdo/36681)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2023-2024[Butlletí Oficial Universitat d'Alacant](/ca/Publicacion)
=======================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2023-2024

Data d'aprovació
:   10/03/2023

Data de publicació
:   13/03/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/36164)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/36056)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/36589)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2023-2024&url=https://www.boua.ua.es/va/acuerdo/36880)

**Títol:** CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2023-2024

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 10 de març de 2023

CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2023-2024

1.      Preinscripció

Podran sol·licitar l'ingrés en els ensenyaments oficials de màster universitari que ofereix la Universitat d'Alacant, les persones que complisquen els requisits d'accés i admissió, d'acord amb el que disposen els articles 5, 6 i 6bis de la Normativa sobre títols oficials de màster universitari de la Universitat d'Alacant ([BOUA de 20 de desembre del 2012](https://www.boua.ua.es/va/acuerdo/2243)) modificada de manera parcial posteriorment ([BOUA de 20 de desembre del 2017,](https://www.boua.ua.es/va/acuerdo/4492) i [BOUA de 25 de febrer del 2022](https://www.boua.ua.es/va/acuerdo/22980)).

Les persones interessades a sol·licitar plaça en algun dels estudis oficials de màster universitari en la Universitat d'Alacant hauran de presentar la seua sol·licitud del 15/03/2023 al 26/06/2023

Durant aquest període estarà oberta la preinscripció en tots els màsters oferits per al curs 2023-2024 (annex I).

La sol·licitud de preinscripció es farà exclusivament per mitjà del formulari electrònic disponible en l'adreça següent: <https://sa.ua.es/va/preinscripcion-master/>

Es podrà activar un període extraordinari a partir del 26/07/2023 únicament en aquells màsters que no hagen cobert totes les places en el període de presentació de sol·licituds.

La sol·licitud de preinscripció es farà exclusivament per mitjà del formulari electrònic disponible en l'adreça següent: <https://sa.ua.es/va/preinscripcion-master/>

2.      Requisits

Per a la preinscripció serà necessari que es complisca algun dels requisits següents:

a.        Estar en possessió d'un títol universitari oficial que done accés als estudis de màster, o en condicions d'obtenir-lo (pendent del pagament d'expedició del títol). Si en el moment en què es fa la sol·licitud de preinscripció no es disposa encara del títol de grau o equivalent, però es preveu obtenir-lo abans del dia 5 de juliol del 2023 es farà la sol·licitud igualment i s'aportarà el títol o el justificant d'haver abonat les taxes d'expedició del títol abans d'aquesta data.

b.        Estar matriculat d'un grau impartit per una universitat de l'Espai Europeu d'Educació Superior i que falten per superar un màxim de 9 crèdits ECTS i el treball de final de grau (excepte en el màster en Advocacia i Procura, en el màster en Emergències i Catàstrofes i en el máster en Professorat d'Educació Secundària Obligatòria i Batxillerat, Formació Professional i Ensenyament d'Idiomes, als quals només es podrà accedir si s'està en possessió del títol).

En tot cas, l'estudiantat que estiga en possessió del títol universitari, tindrà prioritat en la matrícula sobre els estudiants del supòsit b) (Matrícula amb crèdits pendents de superar en el grau).

3.      Documentació

Les persones sol·licitants han d'adjuntar en el formulari de preinscripció:

·         Documentació exigida amb caràcter general: còpia del DNI, NIE o passaport en vigor, certificat acadèmic i còpia del títol d'accés o còpia del justificant de pagament de les taxes del títol d'accés. En el cas de sol·licitar la matrícula amb crèdits pendents de superar en el grau, s'haurà d'aportar còpia del certificat acadèmic on es reflectisquen aquests crèdits pendents.

En el cas que la titulació que dona accés al màster s'haja obtingut en la Universitat d'Alacant no serà necessari aportar la documentació del paràgraf anterior.

·         Documentació específica exigida: la indicada en el formulari de preinscripció de cada màster.

4.      Estudi de les sol·licituds

Accés

La Unitat d'Accés del Servei d'Alumnat estudiarà la documentació presentada per a determinar si la persona sol·licitant compleix amb els requisits d'accés arreplegats en la Normativa sobre títols oficials de màster universitari de la Universitat d'Alacant.

Admissió

Les Comissions Acadèmiques de cadascun dels màsters estudiaran la documentació presentada, d'acord amb els requisits específics i criteris de valoració de mèrits que, si escau, establisca la memòria de verificació del màster. Aquests criteris es poden consultar en la fitxa del màster que està disponible en l'adreça: <https://web.ua.es/va/masters-oficials.html>

La comissió acadèmica de cada màster resoldrà, en l'aplicació establida a aquest efecte, la baremació amb indicació de la puntuació obtinguda segons les categories següents:

* Persones admeses.

* Persones no admeses (amb indicació dels motius d'exclusió).

En els resultats tindran prioritat en l'admissió l'estudiantat que tinga el títol universitari respecte del qual estiga pendent de finalitzar els estudis d'accés (matrícula amb crèdits pendents de superar en el grau). Una vegada aplicat el barem amb els criteris específics de cada màster, es prioritzaran i ordenaran en ordre descendent les sol·licituds de l'estudiantat titulat de major a menor puntuació, i se situran a continuació en el mateix ordre descendent, les sol·licituds de l'estudiantat no titulat (matrícula amb crèdits pendents de superar en el grau).

5.      Resolució provisional d'admissions

La Unitat d'Accés del Servei d'Alumnat publicarà la resolució provisional d'admissions en la pàgina web <https://sa.ua.es/va/preinscripcion-master/resultats-de-la-preinscripcio-masters-universitaris.html> amb indicació del termini de presentació de reclamacions.

6.      Reclamacions a la resolució provisional d'admissions

En el termini fixat en la resolució provisional d'admissions, les estudiants i els estudiants podran presentar reclamacions per via electrònica, seguint les indicacions publicades en l'enllaç següent: <https://sa.ua.es/va/preinscripcion-master/resultats-de-la-preinscripcio-masters-universitaris.html>.

7.      Estudi de les reclamacions

Les reclamacions rebudes seran estudiades per la Unitat d'Accés del Servei d'Alumnat, si afecten el compliment dels requisits d'accés, o per les comissions acadèmiques dels màsters si es tracta de reclamacions que afecten l'aplicació dels criteris d'admissió.

8.      Resolució definitiva d'admissions

Després de l'estudi de les reclamacions, la resolució definitiva sobre l'admissió a cadascun dels màsters es publicarà en la pàgina web <https://sa.ua.es/va/preinscripcion-master/>

9.      Matriculació d'estudiants admesos

Les estudiants i els estudiants admesos hauran de formalitzar la matrícula en el termini establit a aquest efecte. En cas contrari, decauran en els seus drets d'admissió i matriculació.

Finalitzat el procés de matriculació, el moviment de les llistes d'espera serà gestionat des de les facultats i escola.

Conclòs el procediment d'admissió i matrícula, s'obrirà un període extraordinari per als màsters amb places vacants.

10.  Recursos

Contra la resolució definitiva podrà interposar-se recurs d'alçada en el termini d'un mes davant la rectora de la Universitat d'Alacant. Aquest recurs serà resolt pel vicerector d'Estudis, Qualitat i Llengües, per delegació de la rectora i, contra aquesta resolució, que esgota la via administrativa, cal interposar recurs contenciós administratiu davant dels jutjats corresponents d'aquest ordre jurisdiccional, en el termini de 2 mesos, que cal computar des de l'endemà de la notificació de l'acte administratiu.

11.  Publicació

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web <https://sa.ua.es/va/preinscripcion-master/>, que substitueix la notificació a les persones interessades i produeix els mateixos efectes.

12.  Protecció de dades

D'acord amb el que disposa la legislació vigent en matèria de protecció de dades, es fa constar que la Universitat d'Alacant tractarà les dades aportades en les sol·licituds de preinscripció, com també aquelles contingudes en la documentació que l'acompanye, amb la finalitat de registrar i gestionar acadèmica i administrativament la seua participació de preinscripció en els estudis de màster universitari per al curs acadèmic 2023-24.

La legitimació d'aquest tractament es basa en el compliment d'una missió d'interès públic, o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en aquesta.

En el marc dels tractaments esmentats, les dades de caràcter personal no podran ser cedides excepte obligació legal. Aquestes dades es facilitaran a la Unitat d'Accés del Servei d'Alumnat, a òrgans de la mateixa Universitat i a les persones encarregades del tractament si fora necessari. Així mateix, es comunicaran les resolucions corresponents en la pàgina web indicada en la convocatòria.

La persona sol·licitant pot exercir els seus drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica ([https://seuelectronica.ua.es](https://seuelectronica.ua.es/va/)).

Podeu consultar la informació addicional i detallada sobre protecció de dades, els vostres drets i la Política de Privacitat de la Universitat d'Alacant en l'enllaç següent: <https://seuelectronica.ua.es/va/privadesa.html>.

13.  Impugnació

Contra la convocatòria, que esgotaria la via administrativa, es podrà interposar recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015.

Alacant, 10 de març del 2023

La rectora

EL VICERECTOR D'ESTUDIS, QUALITAT I LLENGÜES

(PD de signatura, resolució rectoral de 22 de desembre del 2020)

Signat: Francisco José Torres Alfosea

ANNEX I

Llistat de màsters universitaris de la Universitat d'Alacant

1.     ADVOCACIA I PROCURA (no admet matrícula amb crèdits pendents de superar en el grau)

2.     ADMINISTRACIÓ I DIRECCIÓ D'EMPRESES

3.     ARQUEOLOGIA PROFESSIONAL I GESTIÓ INTEGRAL DEL PATRIMONI

4.     ARQUITECTURA

5.     AUTOMÀTICA I ROBÒTICA

6.     BIOMEDICINA

7.     BIOTECNOLOGIA PER A LA SALUT I LA SOSTENIBILITAT

8.     CÀLCUL I MODELITZACIÓ CIENTÍFICA

9.     CIBERSEGURETAT

10.  CIÈNCIA DE DADES

11.  CIÈNCIA DE MATERIALS

12.  COMUNICACIÓ DIGITAL

13.  COMUNICACIÓ I INDÚSTRIES CREATIVES

14.  CONSERVACIÓ DE LA BIODIVERSITAT I RESTAURACIÓ DEL MEDI MARÍ I TERRESTRE

15.  COOPERACIÓ Al DESENVOLUPAMENT

16.  DRET AMBIENTAL I DE LA SOSTENIBILITAT

17.  DRET DE DANYS

18.  DESENVOLUPAMENT D'APLICACIONS I SERVEIS WEB

19.  DESENVOLUPAMENT DE PROGRAMARI PER A DISPOSITIUS MÒBILS

20.  DESENVOLUPAMENT LOCAL I INNOVACIÓ TERRITORIAL

21.  DIRECCIÓ I PLANIFICACIÓ DEL TURISME

22.  ECONOMIA APLICADA

23.  ECONOMIA QUANTITATIVA

24.  ELECTROQUÍMICA. CIÈNCIA I TECNOLOGIA

25.  EMERGÈNCIES I CATÀSTROFES (no admet matrícula amb crèdits pendents de superar en el grau)

26.  ENVELLIMENT ACTIU I SALUT

27.  ESPANYOL I aNGLÈS COM A SEGONES LLENGÜES/LLENGÜES ESTRANGERES

28.  ESTUDIS ANGLESOS AVANÇATS

29.  ESTUDIS LITERARIS

30.  GESTIÓ ADMINISTRATIVA

31.  GESTIÓ PESQUERA SOSTENIBLE

32.  GESTIÓ SOSTENIBLE I TECNOLOGIES DE L'AIGUA

33.  HISTÒRIA DE LA CIÈNCIA I COMUNICACIÓ CIENTÍFICA

34.  HISTÒRIA DE L'EUROPA CONTEMPORÀNIA: IDENTITATS I INTEGRACIÓ

35.  HISTÒRIA DEL MÓN MEDITERRANI I LES SEUES REGIONS. DE LA PREHISTÒRIA A l'EDAT MITJANA

36.  HISTÒRIA I IDENTITATS EN EL MEDITERRANI OCCIDENTAL (S. XV-XIX)

37.  ENGINYERIA BIOMÈDICA

38.  ENGINYERIA DE CAMINS, CANALS I PORTS

39.  ENGINYERIA DE TELECOMUNICACIÓ

40.  ENGINYERIA GEOLÒGICA

41.  ENGINYERIA INFORMÀTICA

42.  ENGINYERIA QUÍMICA

43.  ANGLÈS I ESPANYOL PER A FINALITATS ESPECÍFIQUES

44.  INNOVACIÓ SOCIAL I DINÀMIQUES DE CANVI

45.  INTEL·LIGÈNCIA ARTIFICIAL

46.  INVESTIGACIÓ CRIMINAL I CIÈNCIES FORENSES

47.  INVESTIGACIÓ EDUCATIVA

48.  INVESTIGACIÓ EN CIÈNCIES DE LA SALUT

49.  NANOCIÈNCIA I NANOTECNOLOGIA MOLECULAR

50.  NUTRICIÓ I ALIMENTACIÓ

51.  OPTOMETRIA AVANÇADA I SALUT VISUAL

52.  PALEONTOLOGIA APLICADA

53.  PLANIFICACIÓ I GESTIÓ DE RISCOS NATURALS

54.  PREVENCIÓ DE RISCOS LABORALS

55.  PROFESSORAT D'EDUCACIÓ SECUNDÀRIA OBLIGATÒRIA I BATXILLERAT, FORMACIÓ PROFESSIONAL I ENSENYAMENT D'IDIOMES (no admet matrícula amb crèdits pendents de superar en el grau)

56.  QUÍMICA AMBIENTAL I SOSTENIBLE

57.  QUÍMICA MÈDICA

58.  SALUT PÚBLICA

59.  SISTEMA DE JUSTÍCIA PENAL

60.  TRADUCCIÓ INSTITUCIONAL

61.  TURISME CULTURAL





[Carretera Sant Vicent del Raspeig s/n  
03619 Sant Vicent del Raspeig - Alacant  
 Tel. 50 981 2712 - Fax 26 071 5216](https://www.google.es/maps/@58.407584,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12863&trk=tyah&trkInfo=tarId%0N8343481557722%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)